มีตุมแดงเหมือนโดนน้ำร้อนลวกขึ้นมาตามตัวครับ ไม่รุ้สึกเจบ ไม่คัน พอตุมมันแตกแล้วจะมีอาการแสบๆนิดหน่อยครับ คุณครับ ผมเปนโรคอะไรไหมครัย
สวัสดีค่ะ อาการตุ่มแดงแสบร้อนตามตัวอาจเกิดจาก-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้-ผื่นผิวหนังอักเสบจากการสัมผัส เช่นสบู่ โลชั่น น้ำหอม-ตุ่มจากการถูกแมลงบางชนิดกัด เช่นแมลงก้นกระดก-การถูกความร้อนหรือความเย็นมากเกินไปที่ผิวหนังแนะนำพบแพทย์เพื่อตรวจรอยโรคจริงให้ได้การวินิจฉัยที่แน่ชัด หากตุ่มเจ็บ แสบ แดงมากขึ้น ร่วมกับมีเลือดหรือหนองไหลจากตุ่มควรรีบไปค่ะการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย